CELEX: 62011TN0617
Language: mt
Date: 2011-12-05 00:00:00
Title: Kawża T-617/11: Rikors ippreżentat fil- 5 ta’ Diċembru 2011 — Meyr-Melnhof Karton vs UASI — Stora Enso (SILVAWHITE)

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/37
            
         Rikors ippreżentat fil-5 ta’ Diċembru 2011 — Meyr-Melnhof Karton vs UASI — Stora Enso (SILVAWHITE)
   (Kawża T-617/11)
   2012/C 32/73
   Lingwa tar-rikors: l-Ingliż
   
      Partijiet
   
   
      Rikorrenti: Meyr-Melnhof Karton AG (Vjenna, l-Awstrija) (rappreżentanti: P. Baronikians u N. Wittich, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Stora Enso Oyj (Helsinki, il-Finlandja)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-21 ta’ Settembru 2011, fil-Każ R 2139/2010-2;
            
         
               —
            
            
               tiċħad l-oppożizzjoni kontra l-applikazzjoni għal trade mark Komunitarja Nru 8197469; u
            
         
               —
            
            
               tikkundanna lill-konvenut għall-ispejjeż tar-rikorrenti sosnuti quddiem l-UASI u l-Qorti Ġenerali.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “SILVAWHITE”, għal prodotti fil-klassi 16 — Applikazzjoni għal trade mark Komunitarja Nru 8197469
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċedimenti quddiem il-Bord tal-Appell
   
      Trade mark jew sinjal invokat: it-trade mark Finlandiża “SILVAPRESS”, irreġistrata taħt in-numru 231953, għal prodotti fil-klassi 16; it-trade mark internazzjonali “SILVAPRESS”, irreġistrata taħt in-numru 872793 għal prodotti fil-klassi 16
   
      Deċiżjoni tad-Diviżjoni tal-Oppożizzjoni: oppożizzjoni milqugħa fl-intier tagħha
   
      Deċiżjoni tal-Bord tal-Appell: appell miċħud
   
      Motivi invokati: ksur tar-Regolament tal-Kunsill Nru 207/2009, peress li l-Bord tal-Appell iddeċieda b’mod żbaljat li teżisti probabbiltà ta’ konfużjoni bejn trade mark preċedenti u t-trade mark Komunitarja li għaliha saret l-applikazzjoni.